

LIETUVOS KALĖJIMŲ TARNYBOS 
DIREKTORIUS

ĮSAKYMAS
DĖL SAVANORIŠKOS VEIKLOS LAISVĖS ATĖMIMO VIETŲ ĮSTAIGOJE TVARKOS APRAŠO PATVIRTINIMO

2023 m. spalio 27 d. Nr. V-878
Vilnius

Atsižvelgdamas į Lietuvos Respublikos bausmių vykdymo kodekso 4 straipsnio 1 dalies 8 punktu įtvirtintą atvirumo principą, Lietuvos Respublikos suėmimo vykdymo įstatymo 21 straipsnį bei siekdamas į Lietuvos kalėjimų tarnybos (toliau – LKT) kalėjimuose laikomų asmenų resocializacijos ir užimtumo procesą įtraukti kuo daugiau patikimų savanorių ir reglamentuoti savanorišką jų veiklą:
. Tvirtinu Savanoriškos veiklos laisvės atėmimo vietų įstaigoje tvarkos aprašą (pridedama).
. Pavedu  LKT Dokumentų valdymo skyriui šį įsakymą paskelbti Teisės aktų registre ir supažindinti su juo LKT darbuotojus.
. Pripažįstu netekusiu galios Kalėjimų departamento prie Lietuvos Respublikos teisingumo ministerijos direktoriaus 2021 m. gruodžio 22 d. įsakymą Nr. V-400 „Dėl Savanoriškos veiklos laisvės atėmimo vietų įstaigose tvarkos aprašo patvirtinimo“ su visais pakeitimais ir papildymais.



Kriminalinės žvalgybos valdybos viršininkas,
atliekantis direktoriaus funkcijas,			                Jevgenij Chleborodov


PATVIRTINTA 
Lietuvos kalėjimų tarnybos direktoriaus
2023 m. spalio 27 d. įsakymu Nr. V-878




 SKYRIUS


. Savanoriškos veiklos laisvės atėmimo vietų įstaigoje tvarkos aprašas (toliau – Aprašas) nustato savanoriškos veiklos Lietuvos kalėjimų tarnybos (toliau – LKT) kalėjimuose organizavimo, savanorių pritraukimo, sutarties dėl savanoriškos veiklos sudarymo, savanorių mokymų organizavimo tvarką, taip pat savanorių teises ir pareigas.
. LKT kalėjimai, organizuodami savanorišką veiklą, vadovaujasi Lietuvos Respublikos bausmių vykdymo kodeksu, Lietuvos Respublikos suėmimo vykdymo įstatymu, Lietuvos Respublikos civiliniu kodeksu, Lietuvos Respublikos savanoriškos veiklos įstatymu, Savanoriškos veiklos išlaidų kompensavimo sąlygų ir tvarkos aprašu, patvirtintu Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“, kitais teisės aktais, reglamentuojančiais laisvės atėmimo vietų įstaigos veiklą, bei šiuo Aprašu.
. Šiame Apraše vartojamos sąvokos:
. Trumpalaikė savanoriška veikla – savanoriška veikla, kai savanoriai prisideda prie ilgalaikio įsipareigojimo nereikalaujančių akcijos ar uždavinio, orientuotų į konkretų rezultatą, vykdymo;
. Ilgalaikė savanoriška veikla – reguliari savanoriška veikla, įprastai trunkanti daugiau nei 3 mėnesius;
. Savanoriškos veiklos kuratorius – LKT kalėjimo Resocializacijos skyriaus darbuotojas, tiesiogiai dirbantis su savanoriais ir prižiūrintis savanorišką veiklą LKT kalėjime;
. kitos Apraše vartojamos sąvokos atitinka šio Aprašo 2 punkte nurodytuose teisės aktuose vartojamas sąvokas.
. Šio aprašo nuostatos mutatis mutandis taikomos asmenims, pageidaujantiems lankytis suėmimo vykdymo ir bausmės atlikimo vietose suimtųjų užimtumo ir jų socialinių poreikių tenkinimo bei nuteistųjų resocializacijos gerinimo tikslais.

 SKYRIUS


. LKT kalėjimuose savanoriauti gali ne jaunesni kaip 18 metų Lietuvos Respublikos piliečiai ir Lietuvos Respublikos teritorijoje teisėtai esantys užsieniečiai.
. Rekomenduojama, kad LKT kalėjimuose patikimu savanoriu nebūtų laikomas asmuo:
.	 kuriam bausmės vykdymas buvo atidėtas, – bausmės vykdymo atidėjimo laikotarpiu;
.	 kuris yra nuteistas už neatsargų nusikaltimą, – bausmės atlikimo laikotarpiu;
.	 kuris yra pripažintas kaltu dėl nesunkaus ar apysunkio nusikaltimo padarymo, jeigu nuo bausmės atlikimo pabaigos nepraėjo vieni metai, išskyrus trumpalaikės savanoriškos veiklos atvejus;
.	 kuris yra pripažintas kaltu dėl sunkaus arba labai sunkaus nusikaltimo padarymo, jeigu nuo bausmės atlikimo pabaigos nepraėjo treji metai, išskyrus trumpalaikės savanoriškos veiklos atvejus;
.	 kuris yra ar buvo įstatymų nustatyta tvarka uždraustos organizacijos narys, jeigu nuo narystės joje pabaigos nepraėjo treji metai;
.	 dėl kurio veikos ar veikų atliekamas ikiteisminis tyrimas; 
.	 kurio sutuoktinis, sugyventinis (partneris), artimasis giminaitis (artimaisiais giminaičiais laikomi tiesiosios linijos giminaičiai iki antrojo laipsnio imtinai (tėvai (įtėviai) ir vaikai (įvaikiai), seneliai ir vaikaičiai) ar šoninės linijos antrojo laipsnio giminaitis (broliai (įbroliai) ir seserys (įseserės)), ar svainystės ryšiais susijęs asmuo (svainystė yra santykis tarp vieno sutuoktinio ir kito sutuoktinio giminaičių (posūnio, podukros, patėvio, pamotės, uošvės, uošvio, žento, marčios)) yra laikomas laisvės atėmimo vietų įstaigoje ir savanoriavimo tame kalėjime atveju būtų galimas tiesioginis šių asmenų kontaktas;
.	 asmuo, apie kurį yra nustatyta kitų patikrintų jį kompromituojančių duomenų.

 SKYRIUS


. LKT kalėjimų veikla, susijusi su savanorių pritraukimu ir atranka, grindžiama savanoriškos veiklos principais, įtvirtintais Lietuvos Respublikos savanoriškos veiklos įstatyme. 
. LKT kalėjimuose asmenų kvietimas užsiimti savanoriška veikla turi būti organizuojamas pagal poreikį, bet ne rečiau kaip vieną kartą per metus. Kviečiant fizinius asmenis dalyvauti savanoriškoje veikloje, informuojama apie laisvės atėmimo vietų įstaigos veiklą ir joje organizuojamos savanoriškos veiklos sritis.
. Informacija apie savanorišką veiklą laisvės atėmimo vietų įstaigoje bei galimybę tapti savanoriu turi būti plačiai skelbiama, lengvai prieinama ir suprantama visuomenei. LKT kalėjimuose tokia informacija viešinama skelbiant ją LKT interneto svetainėje, teikiant pranešimus socialiniams partneriams, organizuojant renginius, į kuriuos kviečiami fiziniai ar juridiniai asmenys, taip pat kitais informacijos sklaidos kanalais.
. LKT kalėjimai turi siekti, kad į savanorišką veiklą būtų įtraukta kuo daugiau asmenų, turinčių savanoriškos veiklos patirties ar šiai veiklai atlikti reikalingų kompetencijų.
. Asmenys, pageidaujantys savanoriauti LKT kalėjimuose, turi pateikti prašymą dėl dalyvavimo savanoriškoje veikloje, įvardyti asmenis, nurodytus šio Aprašo 6.7 papunktyje, kurie yra laikomi laisvės atėmimo vietų įstaigoje, bei pateikti Sutikimą dėl asmens duomenų tvarkymo (1 priedas).
. Asmenų, pageidaujančių savanoriauti LKT kalėjimuose, vertinimas dėl atitikties patikimiems savanoriams keliamiems reikalavimams atliekamas vadovaujantis LKT direktoriaus įsakymu nustatyta tvarka.
. Sprendimą leisti asmeniui vykdyti savanorišką veiklą LKT kalėjime priima LKT kalėjimo, kuriame tas asmuo pageidauja savanoriauti, viršininkas.

 SKYRIUS


. Prieš pradėdami vykdyti savanorišką veiklą LKT kalėjime, savanoriai turi būti instruktuojami bei privalo pasirašyti Pasižadėjimą saugoti asmens duomenis ir neatskleisti informacijos (2 priedas). Kilus poreikiui ar savanoriams pageidaujant, gali būti organizuojami savanorių pasirengimo dalyvauti savanoriškoje veikloje mokymai (toliau – mokymai). 
. Instruktavimo metu savanoriai supažindinami su laisvės atėmimo vietų įstaigos veikla ir vidaus tvarka, šiuo Aprašu ir kitais teisės aktais, reikalingais savanoriškai veiklai tinkamai atlikti, detaliai apibūdinama savanoriška veikla, kurią atliks būsimi savanoriai.
. Savanorių mokymus esant poreikiui inicijuoja savanoriškos veiklos kuratorius,  organizuoja –  LKT Kompetencijų ugdymo valdyba, o vesti tokius mokymus gali savanoriškos veiklos kuratorius bei pagal kompetenciją kiti LKT darbuotojai.

 SKYRIUS


. Savanoriška veikla LKT kalėjimuose gali būti tiek trumpalaikė, tiek ilgalaikė. Esant ilgalaikei savanoriškai veiklai LKT kalėjimo viršininkas su savanoriu sudaro rašytinę savanoriškos veiklos sutartį (3 priedas). Jei savanoriška veikla planuojama užsiimti trumpą laiką, savanoriškos veiklos sutartis raštu sudaroma tais atvejais, kai sutariama kompensuoti su ja susijusias išlaidas arba kai sudaryti tokią sutartį pageidauja pats savanoris ar LKT kalėjimo viršininkas.
. Savanorišką veiklą organizuoja LKT kalėjimo viršininkas ir savanoriškos veiklos kuratorius.
. LKT viršininkas:
. nustato konkrečias savanorių veiklos sritis, prioritetus ir tikslus;
. su savanoriais sudaro savanoriškos veiklos sutartis. 
. Savanoriškos veiklos kuratorius:
. organizuoja savanorių kvietimą;
. inicijuoja ir pagal kompetenciją veda mokymus savanoriams; 
. informuoja savanorius apie jų teises ir pareigas;
. supažindina savanorius su laisvės atėmimo vietų įstaigos veikla ir vidaus tvarka, šiuo Aprašu ir kitais teisės aktais, reikalingais savanoriškai veiklai tinkamai atlikti;
. prižiūri savanorišką veiklą, teikia siūlymus dėl jos tobulinimo;
. atsižvelgdamas į LKT kalėjimo galimybes aprūpina savanorius priemonėmis, reikalingomis savanoriškai veiklai tinkamai atlikti;
. užtikrina informacijos apie savanorius ir savanorišką veiklą LKT kalėjime tvarkymą.

 SKYRIUS


. Savanorių teisės:
. gauti savanoriškai veiklai atlikti reikalingas priemones, informaciją, konsultacijas, techninę pagalbą, savanoriškos veiklos sutartyje numatytais atvejais – ir kompensaciją už savanoriškos veiklos vykdymo metu patirtas išlaidas;
. dalyvaujant savanoriškoje veikloje atlikti užduotis, atitinkančias jų išsilavinimą, gebėjimus, įgytas žinias ir įgūdžius;
. gauti atsiliepimą apie savanoriškos veiklos atlikimą LKT kalėjime; 
. naudotis kitomis savanoriškos veiklos sutartyje ir Lietuvos Respublikos savanoriškos veiklos įstatymo 7 straipsnio 1 dalyje nustatytomis teisėmis. 
. Savanorių pareigos:
. vadovautis Lietuvos Respublikos Konstitucijos, Lietuvos Respublikos įstatymų ir kitų teisės aktų nuostatomis, taip pat konfidencialumo, nešališkumo, nepriekaištingos reputacijos ir Lietuvos Respublikos savanoriškos veiklos įstatymo 4 straipsnyje įtvirtintais principais; 
. laikytis teisės aktų, reglamentuojančių laisvės atėmimo vietų įstaigos veiklą, saugos darbe reikalavimų bei kitų teisės aktų, reikalingų savanoriškos veiklos užduotims tinkamai atlikti, reikalavimų;
. savanorišką veiklą atlikti sąžiningai, jei yra sudaryta savanoriškos veiklos sutartis, – vadovautis šios sutarties nuostatais;
. teikti informaciją apie savanorišką veiklą jos kuratoriui, per trumpiausią įmanomą laikotarpį informuoti apie pasikeitimus;
. vykdyti kitas savanoriškos veiklos sutartyje, Lietuvos Respublikos savanoriškos veiklos įstatymo 7 straipsnio 2 dalyje ir Lietuvos Respublikos teisės aktuose nustatytas pareigas.

 SKYRIUS


. LKT kalėjimų Resocializacijos skyrius apibendrintą informaciją apie kalendoriniais metais savanorių vykdytą veiklą, jos apimtis ir kryptis bei dalyvaujant šioje veikloje savanoriams iškilusias problemas iki kitų metų sausio 31 d. pateikia LKT Resocializacijos koordinavimo skyriui.

______________


Savanoriškos veiklos laisvės atėmimo vietų 
įstaigoje tvarkos aprašo
 priedas



20__ m.___________________ __ d.
Nr.
__________________
(vieta)

Aš,	,
	(asmens vardas, pavardė, gimimo data ir / arba asmens kodas)

.	sutinku, kad Lietuvos kalėjimų tarnyba (toliau – LKT) gautų ir tvarkytų šiuos toliau išvardytus mano 
asmens duomenis:
. vardą;
. pavardę;
. gimimo datą ir / arba asmens kodą;
. telefono numerį;
. elektroninio pašto adresą;
. gyvenamosios vietos adresą;
. duomenis apie mano išsilavinimą;
.  sutinku, kad šie asmens duomenys būtų tvarkomi siekiant įvertinti mano tinkamumą savanoriauti ____________________________________________;
(LKT kalėjimo pavadinimas)
.   sutinku, kad su nurodytais asmens duomenimis būtų atliekami šie tvarkymo veiksmai:
. duomenų rinkimas;
. duomenų saugojimas;
. duomenų naudojimas;
. duomenų atskleidimas juos persiunčiant;
. duomenų naikinimas;
. sutinku, kad asmens duomenys būtų gaunami iš manęs, __________________________________________;
(asmens vardas, pavardė)
. esu informuotas, kad:
. LKT duomenis tvarkys teisėtai, sąžiningai ir skaidriai, laikydamasi teisės aktų nustatytų reikalavimų, tik šiame sutikime nustatytais tikslais, taip pat – kad siekdama apsaugoti asmeninę informaciją nuo neteisėtos prieigos prie jos, naudojimosi ja ar jos atskleidimo, LKT naudoja įvairias saugumą užtikrinančias technologijas ir atlieka atitinkamas procedūras;
. sutikimo galiojimo terminas – vieni metai o jei sudaroma rašytinė savanoriškos veiklos atlikimo sutartis, – sutarties galiojimo laikotarpiu;
. duomenų valdytoja – Lietuvos kalėjimų tarnyba, adresas: L. Sapiegos g. 1, LT-10312, tel. (8 5) 271 9003, el. p. info@kalejimai.lt;
. duomenų apsaugos pareigūno el. pašto adresas duomenu.apsauga@kalejimai.lt;
. duomenų tvarkymo teisinis pagrindas – šiame sutikime nurodytų asmens duomenų tvarkymo teisinis pagrindas yra šis sutikimas;
. asmens duomenys, surinkti remiantis šiuo sutikimu, gali būti perduoti:
. teismui, teisėsaugos įstaigoms ar valstybės institucijoms – tokia apimtimi, kokia tai nustato teisės aktų reikalavimai;
. kitiems asmenims – mano sutikimu kiekvienam konkrečiam atvejui. LKT asmens duomenis tvarko tik Europos Sąjungos teritorijoje ir šiuo metu neturi ketinimo perduoti šiame sutikime įvardytų asmens duomenų bei jų neperduoda tvarkytojams ar gavėjams iš trečiųjų valstybių;
. pasikeitus asmens duomenims, tvarkomiems pagal šį sutikimą, įsipareigoju pranešti apie tai duomenų apsaugos pareigūnui 5.4 papunktyje nurodytu el. paštu arba 5.3 papunktyje nurodytais duomenų valdytojo kontaktais;
. žinau, kad turiu šias teises: teisę prašyti, jog būtų leista susipažinti su duomenimis ir juos ištaisyti arba ištrinti, teisę apriboti duomenų tvarkymą, teisę nesutikti, kad duomenys būtų tvarkomi, taip pat teisę į duomenų perkeliamumą. Šias teises galiu įgyvendinti Lietuvos Respublikos teisės aktuose ir 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrajame duomenų apsaugos reglamente) nustatyta tvarka. Prašymai dėl teisių įgyvendinimo LKT pateikiami raštu (įskaitant elektroninį formatą), taip pat turi būti įmanoma identifikuoti prašymą padavusio asmens bei duomenų subjekto tapatybę. Kai dėl informacijos apie asmenį kreipiasi atstovas, jis turi pateikti atstovavimą ir savo tapatybę patvirtinančius dokumentus. Jei prašymas pateikiamas elektroniniu paštu, jis turi būti pasirašytas kvalifikuotu elektroniniu parašu. Kilus klausimų dėl duomenų subjektų teisių įgyvendinimo galima kreiptis į duomenų apsaugos pareigūną 5.3 ir 5.4 papunkčiuose nurodytais kontaktais;
. žinau, kad turiu teisę šį sutikimą bet kada atšaukti ir reikalauti nutraukti tolesnį su juo susijusių asmens duomenų tvarkymą. Sutikimo atšaukimo atveju asmens duomenų tvarkymas remiantis šiuo sutikimu iki atšaukimo momento išlieka teisėtas;
. žinau, kad šis sutikimas ir jame nurodyti mano asmens duomenys saugomi trejus metus nuo sutikimo atšaukimo arba paskutinės jo galiojimo termino dienos, arba nuo sprendimo nebetvarkyti asmens duomenų sutikime nurodytais tikslais priėmimo dienos. Šis terminas gali būti pratęstas, jei asmens duomenys yra arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos atliekamus tyrimus, taip pat civilinėje, administracinėje ar baudžiamojoje bylose arba kitais įstatymų nustatytais atvejais. Tokiu atveju asmens duomenys gali būti saugomi tokia apimtimi, kiek to reikia šiems duomenų tvarkymo tikslams, ir sunaikinami nedelsiant, kai tampa nebereikalingi;
. žinau, kad duomenys nebus naudojami su manimi susijusiems sprendimams, įskaitant profiliavimą, automatizuotai priimti;
. žinau, kad turiu teisę skųsti. Jeigu tvarkant asmens duomenis pažeidžiami teisės aktuose nustatyti duomenų apaugos reikalavimai, galiu kreiptis tiesiai į duomenų valdytoją. Tais atvejais, kai duomenų valdytojo siūlomas problemos sprendimo būdas yra nepriimtinas arba duomenų valdytojas nesiima būtinų veiksmų, turiu teisę pateikti skundą priežiūros institucijai – Valstybinei duomenų apsaugos inspekcijai (adresas: L. Sapiegos g. 17, LT-10312 Vilnius; tel. (8 5) 212 7532; el. paštas ada@ada.lt). 


(parašas)	(vardas, pavardė)
______________

Savanoriškos veiklos laisvės atėmimo 
vietų įstaigoje tvarkos aprašo
 priedas



____________________________________________________
(savanorio vardas ir pavardė, gimimo data)
____________________________________________________
(faktinės gyvenamosios vietos adresas, tel. Nr.)

PASIŽADĖJIMAS SAUGOTI ASMENS DUOMENIS IR NEATSKLEISTI INFORMACIJOS

20___-____-____

____________________
(sudarymo vieta)

Patvirtinu, kad esu susipažinęs (-usi) su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymu (toliau – ADTAĮ), Lietuvos Respublikos savanoriškos veiklos įstatymu, Lietuvos kalėjimų tarnybos direktoriaus nustatyta asmens duomenų tvarkymo Lietuvos kalėjimų tarnyboje tvarka ir kitais teisės aktais, nustatančiais asmens duomenų tvarkymą ir apsaugą.

Suprantu, kad: 
- vykdant savanorišką veiklą man bus pateikiami asmens duomenys (toliau – duomenys) ir kita informacija, kuri negali būti atskleista ar perduota jos gauti neįgaliotiems asmenims ar institucijoms; 
- draudžiama įstaigoje ar už jos ribų perduoti duomenis, informaciją, dokumentus ir (arba) jų kopijas jų gauti neįgaliotiems asmenims ar kitaip sudaryti sąlygas su jais susipažinti.

Įsipareigoju: 
- saugoti duomenų ir informacijos paslaptį; 
- tvarkyti asmens duomenis, vadovaudamasis (-i) Reglamentu (ES) 2016/679, ADTAĮ ir kitais teisės aktais, reglamentuojančiais asmens duomenų tvarkymą ir apsaugą; 
- neatskleisti, neperduoti dalyvaujant savanoriškoje veikloje gautų duomenų ir informacijos bei nesudaryti sąlygų įvairiomis priemonėmis su ja susipažinti nė vienam asmeniui, kuris nėra įgaliotas teisės aktų nustatyta tvarka jų gauti tiek įstaigos viduje, tiek už jos ribų; 
- pranešti savo savanoriškos veiklos kuratoriui (-ei) ________________________________ apie kiekvieną įtartiną situaciją, kuri gali kelti grėsmę duomenų saugumui. 

Žinau, kad: 
- netinkamas duomenų tvarkymas ar informacijos atskleidimas gali užtraukti atsakomybę pagal Lietuvos Respublikos įstatymus;
- asmuo, patyręs žalą dėl neteisėto duomenų tvarkymo arba kitų veiksmų ar neveikimo, turi teisę reikalauti atlyginti jam padarytą turtinę ar neturtinę žalą; 
- šis pasižadėjimas galioja visą mano dalyvavimo savanoriškoje veikloje šioje įstaigoje laikotarpį ir pasibaigus sutarties dėl savanoriškos veiklos terminui.


(parašas)	(vardas, pavardė)
______________

Savanoriškos veiklos laisvės atėmimo vietų 
įstaigoje tvarkos aprašo
 priedas



_____________________________________
(Lietuvos kalėjimų tarnybos kalėjimo pavadinimas)

SAVANORIŠKOS VEIKLOS SUTARTIS

20 	– 	– 	Nr.
______________
(sudarymo vieta)


Lietuvos kalėjimų tarnyba (toliau – LKT) (juridinio asmens kodas 288697120, įregistruotos buveinės adresas: L. Sapiegos g. 1, LT-10312 Vilnius), atstovaujama direktoriaus įgalioto asmens – 	,
_______________________________________________________________________________________________, 
ir savanorišką veiklą vykdysiantis asmuo 	
	(vardas ir pavardė, gim. metai)
(________________________________________________________________)	 (toliau – savanoris) sudaro 
	(adresas, tel. Nr.)
šią savanoriškos veiklos  __________________________ adresu: _______________________, sutartį (toliau – sutartis).
	                                                  (LKT kalėjimo pavadinimas)
. 	 įsipareigoja:
	(LKT kalėjimo pavadinimas)
. sudaryti sąlygas vykdyti sutartyje numatytą savanorišką veiklą;
. supažindinti savanorius su laisvės atėmimo vietų įstaigos veikla ir vidaus tvarka, saugos darbe reikalavimais, Savanoriškos veiklos laisvės atėmimo vietų įstaigoje tvarkos aprašu (toliau – aprašas) ir kitais teisės aktais, reikalingais siekiant tinkamai atlikti savanorišką veiklą;
. suteikti savanoriškai veiklai atlikti reikalingas priemones, informaciją, konsultacijas ir techninę pagalbą (atsižvelgiant į LKT kalėjimo galimybes);
. savanoriui paprašius, išduoti pažymą ar kitą dokumentą apie savanoriškos veiklos atlikimą laisvės atėmimo vietų įstaigoje;
. kompensuoti savanoriui dalyvaujant savanoriškoje veikloje patirtas išlaidas 
	, remiantis tai patvirtinančiais dokumentais;
(pildoma, jei yra numatyta atlyginti dalyvaujant savanoriškoje veikloje patirtas išlaidas)
.	.
	(kiti įsipareigojimai)
. Savanoris įsipareigoja:
. vykdyti šią savanorišką veiklą 	;
	(nurodyti savanoriškos veiklos sritį, užduotis, funkcijas ar pan.)
. vadovautis Lietuvos Respublikos Konstitucijos, Lietuvos Respublikos įstatymų ir kitų teisės aktų nuostatais bei laikytis konfidencialumo, nešališkumo, nepriekaištingos reputacijos ir kitų principų;
. atlikdamas savanorišką veiklą, laikytis teisės aktų, reglamentuojančių laisvės atėmimo vietų įstaigos veiklą, saugos darbe reikalavimų, vykdyti apraše bei kituose teisės aktuose, reglamentuojančiuose savanoriškos veiklos tvarką, nustatytas užduotis;
. savanorišką veiklą vykdyti sąžiningai; 
. teikti su savanoriška veikla susijusią informaciją kuratoriui, informuoti jį apie pasikeitimus;
. vykdyti Lietuvos Respublikos savanoriškos veiklos įstatymo 7 straipsnio 2 dalyje ir kituose Lietuvos Respublikos teisės aktuose nustatytas pareigas;
. informuoti LKT apie savo bei artimųjų turimą teistumą;
. informuoti LKT apie privalomojo sveikatos draudimo praradimą;
. tausoti ir efektyviai naudoti LKT turtą.
. Ši sutartis įsigalioja nuo _________________ ir galioja iki _________________.
. Savanorio ar LKT jam vykdant savanorišką veiklą patirti nuostoliai atlyginami teisės aktų nustatyta tvarka.
. Ši sutartis nutraukiama šalių susitarimu arba vienai iš jų nevykdant sutartinių įsipareigojimų.
. Sutartis sudaryta dviem egzemplioriais, turinčiais tokią pat juridinę galią, po vieną kiekvienai šaliai.
. Sutarties šalys ir rekvizitai:


____________________ viršininkas 	A. V.	(LKT kalėjimo pavadinimas)	________________________	(parašas)		________________________________	(parašas)
______________________________________________________	(vardas ir pavardė)	_________________________________________________	(savanorišką veiklą atliekančio asmens vardas ir pavardė)



Savanoriškos veiklos sutartis Nr._____ ____________________ (LKT kalėjimo pavadinimas) nutraukiama nuo _____________________ abiejų šalių susitarimu.
(sutarties nutraukimo data)
________________ viršininkas 	A. V.	(LKT kalėjimo pavadinimas)	__________________________	(parašas)	_________________________	(parašas) 
__________________________________________________	(vardas ir pavardė)	_____________________________________________________________	(savanorišką veiklą atliekančio asmens vardas ir pavardė) 

______________
image1.png




